Jan Brøndum har valgt at forlade politik til fordel for sine børn. Efter en skilsmisse har han nemlig børnene hver anden uge. Jan Brøndum mener ikke, at det kan lade sig gøre at være enlig far og selvstændigt erhvervsdrivende, samt politiker på samme tid. Derfor dropper han ud af politik, ifølge Nordjyske. Jan Brøndum erstattes af Thomas Thomsen, som tidligere har siddet i Støvring Byråd fra 2002 til 2007. Skiftet sker fra 1. august og Thomas Thomsen overtager alle Jan Brøndums nuværende hverv.

Referat:
Venstremanden Jan Brøndum forlader byrådet i Rebild Kommune af familiære årsager og erstattes af en rutineret politiker, nemlig Thomas Thomsen. Begge venstrefolk bor i Øster Hornum.